Звычайна заняткі праходзяць у выглядзе гутарак на розныя маральныя тэмы ці пра пэўныя падзеі. Акрамя таго, выхаванцы займаюцца рукадзеллем, спяваюць, ездзяць на экскурсіі, удзельнічаюць у праваслаўных фестывалях і конкурсах. Вось і падчас першай сустрэчы пасля прагляду фільма пра Еўфрасінню Полацкую вучні прынялі ўдзел у конкурсе малюнкаў, прысвечаным святой апякунцы Беларусі (на здымку). А колькі радасці прыносіць дзецям падрыхтоўка да галоўных хрысціянскіх свят — Вялікадня і Нараджэння Хрыстова! Выхаванцы школы традыцыйна рыхтуюць тэатралізаваныя пастаноўкі, з якімі выступаюць перад падапечнымі дома-інтэрната для састарэлых.